Küsimused- vastused

**KUST SAADA TEAVET ERI SEEMNETE IDANEMISTÕENÄOSUSE KOHTA?**

Seemnete idanemisvõime oleneb taime liigist, kvaliteedikontrollist, seemnete hoiutingimustest ja külviaegsest hooldusest

**Liigipõhine idanemisvõime**

* On taimeliike, mille seemned kaotavad kuivades idanemisvõime. Sellised seemned peavad kohe saama mulda – nt ängelheinad, karusõrad
* Enamike taimeliikide seemned säilitavad idanemisvõime 1-2 aastat, nt aedsalatid.
* On taimeliike, mille seemned on idanemisvõimelised päris mitu aastat – näiteks tomatiseemned kuni 8 aastat
* Mõned seemned idanevad alles pärast tulekahjusid – taimed, mis on kohastunud kasvama pidevate maastikupõlengute aladel
* Idanemisvõime saabub peale läbikülmumist – paljud püsililled ja puittaimed
* Seeme hakkab idanema alles siis, kui kest saab vigastada. Nt lillherne seemneid võib peale leotamist veidi terava esemega ettevaatlikult kraapida, siis idaneb kiiremini.

Ostetud seemnepakkidel on tihti kirjas nii kogumise aasta kui ka parim enne aeg. Lihtsalt niisama tagavaraks pole mõtet seemneid varuda.

**Seemnete kvaliteet**

* Kallimad seemned on tihtipeale paremini kontrollitud ja sorteeritud, hermeetiliselt pakendatud.

NB! Suuremaid seemneid saab peale leotamist (max 24 h) neid omavahel võrreldes näpu vahel kontrollida. Kui kesta sees tundub olevat midagi paisunud, siis on võimalik, et seeme idaneb. Kui katsudes tunned ainult tühja kesta, pole seda seemet mõtet külvata.

**Hoiutingimused**

* Seemned säilivad kõige paremini jahedas, madala niiskustasemega hästi õhustatud ja pimedas ruumis.
* Topelt pakendatud ehk hermeetilises lisapakendis seemned säilivad paremini ka pisut ebasobivamates hoiuruumides.

**Seemneid hukutab**

* Läbikuivamine
* Üle kuumenemine
* Suure amplituudiga temperatuuride kõikumine
* Liigniiskus, läbi vettimine
* Hallitus jt haigustekitajad

**Külviaegse hoolduse vead**

1. Liiga sügav külv – seeme ei idane
2. Liiga õhuke kate – idu ei vabane seemnekestast
3. Valgusidanejate mullaga katmine
4. Külvide läbikuivamine või läbi vettimine
5. Ebakvaliteetse mulla kasutamine
6. Liigselt väetatud mulla kasutamine
7. Puhastamata külvinõude taaskasutamine

**Seemnete idanevust saab kontrollida eelidandamisega** – võta mõned seemned ja pane niiskete vatipatjade vahele, need omakorda minigrippkotti aga ära kotti sulge. Hoia soojas kohas ja käi iga päev vaatamas.

**2. KUI VARAKULT TULEKS HAKATA ETTE KASVATAMA KURKI, PAPRIKAT, TOMATIT JA PIPRAID?**

Oleneb, kus neid kasvatama hakatakse

Need on soojalembesed kultuurid ja taimed saab õue istutada, kui ilmad on püsivalt soojad.

* Õues kasvatamiseks võib kurgiseemned ettekasvatatuseks külvata maikuu esimeses pooles aga peenrale võib kurgiseemne külvata juuni alguses.
* Toas kasvatamiseks võib nii kurgi-, tomati-, tšillipipra või paprika seemned külvata jaanuaris. Kurgisaagi saab siis aprillis, tomateid mais.juunus, paprikaid ja tšillipipraid juunis. Tasub valida nn terrassipoti-sordid.
* Kasvuhoones kasvatamisel tehakse tšillipipra ja paprika ettekülv veebruaris, tomatiseemned märtsi teises pooles
* Avamaatomati seemned võib külvata aprilli alguses.

**3. MIDA PEAKS TEADMA AUTOMAATSE KASTMISSÜSTEEMIGA POTTIDEST?**

**Kastmissüsteemiga potid teevad elu lihtsamaks:**

* Läbi kuivamise ja üle kastmise oht on minimaalne
* Taimed tunnevad end paremini;
* Taimekasvataja on õnnelik;
* Taimed on tervemad, õitsevad ja viljuvad sordiomaselt

On kastmissüsteeme, mis mõõdavad mulla niiskust ja vastavalt sellele lülitub kastmine peale.

Lihtsamad nö kastmissüsteemiga potid on topelt põhjaga, st poti allosas on veereservuaar ja kastmisvett saab spets ava või toru kaudu lisada.

Mõnedel pottidel on ka mehhaaniline näidik, mis nö vupsab kastmistorust välja, kui vesi reservuaaris alla miinimumi väheneb.

NB! Kastmisvajadust saab lillepotti käte vahel kaaludes hinnata. Kerge pott – vaja kasta, raske pott – ei ole vaja kasta.